
MPASSid:n käyttäjät 


MPASSid-palvelun muuttuminen viranomaispalveluksi

MPASSid-tunnistuksenvälityspalvelu on toiminut tähän asti sopimusperustaisesti. Palvelu on maksuton ja luonteeltaan viranomaispalvelun tyyppinen. Lisäksi palvelun tuottaminen ja ylläpito tarkoituksenmukaisempaa ja kustannustehokkaampaa viranomaispalveluna. Tämän vuoksi Opetushallitus on päättänyt, että palvelu tuotetaan ja ylläpidetään jatkossa viranomaispalveluna. 

Palvelu säilyy entisen sisältöisenä ja maksuttomana. Uudet käyttäjät tulevat viranomaispalvelun piiriin heti liittyessään ja nykyiset sopimuksen perusteella palvelua käyttävät organisaatiot irtisanomisajan jälkeen 1.8.2024 lukien.  

Merkittävin käytännön muutos on se, että jatkossa rekisterinpitäjien (koulutustoimijat) ja henkilötietojen käsittelijöiden (palveluntarjoajat) ei tarvitse tehdä keskinäisiä, tietosuoja-asetuksen 28 artiklan mukaisia sopimuksia henkilötietojen käsittelystä. Jatkossa sitoutuminen palvelun ehtoihin korvaa tämän. 

Vaikka palvelun käyttö jatkuu entisellään, myös nykyisten käyttäjien on nimenomaisesti hyväksyttävä ehdot ja sitouduttava noudattamaan niitä. Tähän Opetushallitus palaa irtisanomisajan kuluessa. 

Muutos ei vaadi nykyisiltä käyttäjiltä muuta toimenpiteitä kuin viranomaispalveluiden ehtojen hyväksymisen.  
